Anna Pakvina
Anna Helēna Pakvina (angļu: Anna Helene Paquin; dzimusi 1982. gada 24. jūlijā) ir Kanādā dzimusi Jaunzēlandes aktrise. Kino debitējusi 11 gadu vecumā ar lomu 1993. gada filmā "Klavieres" (The Piano), par ko saņēma Amerikas Kinoakadēmijas balvu kā labakā otrā plāna aktrise. Pakvina ir otra jaunākā Amerikas Kinoakadēmijas balvas saņēmēja balvas pasniegšanas vēsturē. Vēlāk filmējusies tādās veiksmīgās filmās kā Fly Away Home (1996), She's All That (1999), "Gandrīz slaveni" (2000), Bury My Heart at Wounded Knee (TV filma, 2007), "Mārgareta" (Margaret, 2011) un X-men filmu sērijā (2000, 2003, 2006, 2014). Pazīstama arī ar galveno lomu TV seriālā "Patiesās asinis" (True Blood, 2008—2014), par to 2009. gadā saņēma Zelta globusa balvu.